《与柳恽相赠答诗六首 其二》
南北朝·吴均

鸣鞭适大阿，联翩渡漳河。燕姬及赵女，挟瑟夜经过。

纤腰曳广袖，半额画长蛾。客本倦游者，箕帚在江沱。

故人不可弃，新知空复何。

作者简介：吴均（469年—520年） ，字叔庠，南朝梁文学家、史学家，吴兴故鄣（今浙江安吉）人。出身贫寒，性格耿直，好学有俊才。吴均既是历史学家，著《齐春秋》三十卷、注《后汉书》九十卷等；又是著名的文学家，有《吴均集》二十卷，惜皆已亡佚。